**ΠΑΝΕΠΙΣΤΗΜΙΟ ΙΩΑΝΝΙΝΩΝ – ΤΜΗΜΑ ΝΗΠΙΑΓΩΓΩΝ**

***ΕΙΣΑΓΩΓΗ ΣΤΗ ΜΟΥΣΙΚΗ ΠΑΙΔΑΓΩΓΙΚΗ –***

***ΕΦΑΡΜΟΓΕΣ ΣΤΟ ΝΗΠΙΑΓΩΓΕΙΟ***

**Χειμερινό Εξάμηνο 2022-23**

Το μάθημα «Εισαγωγή στη Μουσική Παιδαγωγική – Εφαρμογές στο Νηπιαγωγείο» είναι υποχρεωτικό για τις/ους φοιτήτριες/ές του Γ΄ Εξαμήνου. Στο μάθημα θα επικεντρωθούμε στις βασικές αρχές της Επιστήμης της Μουσικής Παιδαγωγικής και τις εφαρμογές της στο Νηπιαγωγείο. Έμφαση θα δοθεί στο τραγούδι, στη μουσική διάσταση της γλώσσας, καθώς και σε μουσικοκινητικές δραστηριότητες.

**ΠΡΟΣΟΧΗ**: Στο μάθημα θα πραγματοποιηθούν και 5 ή 6 εργαστηριακές συναντήσεις, στις οποίες θα υπάρξει χωρισμός του Τμήματος σε μικρότερες υπο-ομάδες. Στις συναντήσεις αυτές η συμμετοχή είναι υποχρεωτική και θα παίρνονται απουσίες. Οι ακριβείς ημερομηνίες αυτών των συναντήσεων θα ανακοινωθούν σε επόμενα μαθήματα. Στις υπόλοιπες συναντήσεις η συμμετοχή δεν είναι υποχρεωτική.

Ο τελικός βαθμός συνυπολογίζεται από τη συμμετοχή στις εργαστηριακές συναντήσεις (4 ΒΑΘΜΟΙ) και από τη συμμετοχή στις τελικές γραπτές εξετάσεις (6 ΒΑΘΜΟΙ).

Για τον καλύτερο συντονισμό του μαθήματος στις πρώτες συναντήσεις θα υπάρξουν δύο ομάδες:

**Τρίτη 9.00 – 10.30 (από Α μέχρι Μ)**

**Τρίτη 10.30 – 12.00 (από Ν μέχρι Ω)**

Παρακαλώ να ενημερώνεστε σε όλη τη διάρκεια του εξαμήνου και από το ecourse (κωδικός μαθήματος: music1)

**ΕΝΑΡΞΗ ΜΑΘΗΜΑΤΩΝ: ΤΡΙΤΗ 4/10/2022**

Ο Διδάσκων

 Θεοχάρης Ράπτης